9709/30.03.2016

 **DECIZIEI ETAPEI DE ÎNCADRARE**

**Proiect**

Ca urmare a solicitării de emitere a acordului de mediu adresate de **S.N.A.M.**, cu sediul în mun. Bucureşti, str. Scărlătescu nr.15, înregistrată la APM Harghita la nr.9709/14.12.2015,completată la nr.2601/18.03.2016 şi nr. 2985/01.04.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **31.03.2016**, că proiectul **„Construire sistem de dipersie apă minerală în arealul Mlaştinii Borşaroş, Sâncrăieni”**, propus a fi amplasat în intravilanul şi extravilanul comunei Sâncrăieni, jud. Harghita. nu se supune evaluării impactului asupra mediului şi nu se supune evaluării adecvate.

 **Justificarea prezentei decizii:**

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. Proiectul prevede evacuarea surplusului de apă minerală neîmbuteliată de SC Perla Harghitei SA Sâncrăieni, rezultate de la cele trei foraje SNAM, Sonda F1 ISPIF, Sonda F1 SNAM și sonda F2 SNAM în rezervația Borşaroş, și în râul Olt.

Pentru menținerea caracteristicilor fizico-chimice ale apei minerale din zăcământul hidromineral Sâncrăieni, cele trei foraje se exploatează la un debit minim de 3,5 l/s, cumulat. Astfel debitul maxim de apă evacuat de la cele trei surse în perioadele în care nu se îmbuteliază este de 26.210 mc/an, din care cc.12550 mc/an va fi deversat în râul Olt, respectiv cc.13660 mc/an va fi folosit pentru irigarea Mlaștinii Borșaroș.

Transportul apei de la foraje către rezervație se va face prin conducte cu diametrul de 75 mm, cu lungimi de 75 m pentru F1 SNAM, respectiv câte 45 m, pentru F2 SNAM și F1 ISPIF., amplasate într-un șanț cu adâncime de cc.1m. Cele trei conducte de la foraje , vor fi conectate la o conductă colectoare comună cu D=110 mm. Conducta comună va urmări limita sudică a rezervației până la capătul vestic, după care va urma limita vestică a mlaștinii, pe lângă drumul județean, până la Olt, prin subtraversarea digului de pământ , pe o distanță totală de 295 m.

Pe cele trei conducte care vin de la foraje vor fi montate cămine de vizitare ,prevăzute cu robinete, conducte verticale, pe care vor fie montate furtunile de irigare cu D= 32 mm.

1. amplasamentul proiectului se află în situl Natura 2000, respectiv în aria de conservare specială ROSCI0007 ”Bazinul Ciucului de Jos”
2. amplasamentul se află în interiorul ariei naturale protejate de interes naţional al rezervaţiei botanice « Mlaştina Borsaros-Sâncrăieni »
3. acordul pozitiv custodelui sitului Natura 2000 ”Bazinul Ciucului de Jos”, respectiv Organizaţiei GeoEcologică ACCENT prin încheierea Convenției nr.7750/15.09.2015 cu SNAM.
4. În urma drenării terenului în anii 1943-1944, construirii podului de peste râul Olt și a căii ferate care traversează rezervația , habitatul rezervației s-a degradat în timp, ca urmare a scăderii nivelului hidrostatic de la Nhs=0-0,05 cm, care era normal pentru specificul mlaștinii la cca Nhs=-0,7 m. În planul de management, pentru menținerea și îmbunătățirea conservării speciilor și habitatului mlaștinii au fost propuse măsuri de management printre care și reabilitarea treptată a formațiunilor de mlaștini în arealul mlaștinii Borșaroș.

Având în vedere că această mlaștină a apărut tocmai prezenței apei minerale din numeroasele izvoare, evacuarea apei minerale neîmbuteliate în cadrul rezervației Borșaros va reprezenta de fapt o măsură de reabilitare a mlaștinii.

**Condiţiile de realizare a proiectului:**

1. respectarea condiţiilor impuse în Avizul de gospodărire a apelor nr. 04/04.03.2016 emis de Administraţia Naţională « Apele Române », Sistemul de Gospodărire a Apelor Harghita
2. Respectarea Convenției nr.7750/15.09.2015 și Anexei nr.1 și nr.2 la convenția nr.7750/2015 încheiat cu Organizația Geoecologică Accent, custodele sitului Natura 2000-Bazinul Ciucului de Jos
3. respectarea condiţiilor şi măsurilor impuse după elaborarea Planului de Management pentru situl Natura 2000 ”Bazinul Ciucului de Jos”
4. Este interzisă intrarea și utilizarea utilajelor în rezervația ”Mlaştina Borsaros-Sâncrăieni”
5. Amplasarea furtunilor de irigare se va realiza de către personalul cusodelui sitului Natura 2000-Bazinul Ciucului de Jos , conform Anexei nr.2 la Convenția nr.7750/2015

Proiectul propus nu necesită parcurgerea celorlalte etape ale procedurii de evaluare adecvată.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 Conducătorul autorităţii competente pentru protecţia mediului,

 **Director Executiv**

**ing. DOMOKOS László József**

 **Şef serviciu AA.A.**

 **Ing. LÁSZLÓ Anna**

 **Întocmit**

 **Ing. BOTH Enikő**